作者：无名氏
词牌/韵律：十二时・忆少年

paragraphs: 珍符锡佑启真人。
储思在斯民。
勤劳日升万物，皆入陶钧。
收威柄，更法令，鼎从新。
东风吹百卉，上苑正青春。
流虹节近，衣冠玉帛，交奏严宸。
万寿祝尧仁。
忽听宫车晚出，但号慕，瞻云路，企龙鳞。
穷天英。
冠古精神。
杳然上傃，人空望、属车巡。
虚仗星陈。
画翣环拥龙輴。
泉宫掩，帝乡远，邈难亲。
反雕轮。
飞羽盖、还渡天津。
雾迷朱服，风摇细扇，触目悲辛。
列嫔嫱，垂红泪，浥行尘。
相将问。
何日下青旻。